Sanata Shehu Sani ya caccaki Gwamnonin APC kan rikicin Jam’iyya ▷ NAIJA.NG
Sanata Shehu Sani ya caccaki Gwamnonin APC kan rikicin Jam’iyya
- Jam’iyyar APC tana ta fama da rikicin shugabanci a halin yanzu
- Shugaba Buhari ya nemi John Oyegun ya tattara ya bar kujerar sa
- Sanata Shehu Sani ya caccaki Gwamnonin da su ka sabawa Buhari
Sanatan Kaduna ta tsakiya a Majalisar Dattawa Shehu Sani ya tsoma bakin sa cikin rikicin da ake ta fama da shi a Jam’iyyar APC mai mulki inda wasu ke nema su kara wa’adin Shugaban Jam’iyyar na kasa John Odigie-Oyegun.
Sanatan da ke wakiltar Garin Kaduna yayi magana kan rikicin APC
Shugaban kasa Muhammadu Buhari dai ya nuna rashin goyon bayan sa ga kara wa’adin John Oyegun. Sai dai wasu Gwamnoni sun yi tirjiya inda su ka nuna cewa bai dace a nemi ayi wani sabon zaben Shugabanni ba a Jam’iyyar.
Sanatan na Kaduna Shehu Sani a shafin sa na Tuwita ya bayyana cewa Gwamnonin da su ka ja da Shugaba Buhari a wannan maganar ba a kira su Makiyan Shugaban ba sai dai ‘Yan Majalisar da su ka nemi a sauya tsarin zabe.
Gwamnonin APC dai sun karyata cewa sun samu sabani da Shugaban kasa Buhari game da rikicin shugabancin Jam’iyyar. Kwanan nan dai Majalisa ta huro wuta cewa sai an maida zaben Shugaban kasa zuwa ranar karshe a 2019.
Hausa News Sanata Kwankwaso Shehu Sani Gwamnan Jihar Kaduna Nasir El-Rufai Gwamnan Jihar Katsina Aminu Bello Masari
Nigeria defence academy Stella Dimoko Big brother naija polls Ankara long gowns Henrietta Kosoko